RaptorDB - the Document Store - CodeProject 10,903,756 members (40,038 online)
Last Visit: 31-Dec-99 18:00 Last Update: 30-Sep-14 21:51Refresh« Prev1234567891011 Next » August | 2019 | BILTONG & POT- ROAST
VIER LANDE IN EEN DAG – DEEL 2
August 6, 2019 by Biltong & Pot-roast
Dit is groot konsentrasie vir my wanneer ons in Frankryk van die veerboot af ry. In Engeland het ek links gehou – nou moet ek regs hou. Regs op die pad, regsom by verkeersirkels en die vinnige baan is links.
Vreemd hoe elke land ‘n eie atmosfeer het. Frankryk met sy ouwêreldse plase (wat baie aan Suid-Afrikaanse plase herinner), flambojante brûe en Franse padtekens. Die Belgiese motoriste bestuur baie aggressief en wil jou alewig uit die aarde uit ry. Dalk die rede hoekom ons hierdie keer so vinnig daar deur is – sonder om foto’s te neem. Nederland skep ‘n rustiger atmosfeer met windmeule en baie water.
Twaalf ure ná ons vertrek, vroegoggend uit Derbyshire, ry ons Rotterdam binne.
Ons kry ‘n hartlike ontvangs en na ete gaan loop ons ‘n draai in ons onmiddellike omgewing sodat ons bene kan rek en ek my kamera se lens kan uittoets.
Daardie nag slaap ek die slaap van ‘n dooie … in ‘n Hollandse bed, in my prinses se kasteel.
VOLGENDE KEER: KINDERDIJK
VIER LANDE IN EEN DAG!
ENGELAND EN FRANKRYK
Ja, dit was ‘n lang roete, maar ons het dit om ‘n rede gedoen. Ons wou die “scenic route” neem en ons wou Cité Europe aandoen – op pad Rotterdam toe om by my dogter te gaan kuier.
Vroegoggend is ons uit Derbyshire weg en om 10:00 het ons ons plek in Dover-hawe agter die wagtende ry karre ingeneem – opgewonde om op die yslike veerboot te kom. Oor die hawe waak die beroemde White Cliffs of Dover wat, na al die jare, steeds my asem wegslaan. Die see oor die Engelse Kanaal was kalm en ‘n raps meer as ‘n uur nà ons vertrek, nader ons Calais aan die oorkant van die see.
Sedert ons heel eerste besoek aan Frankryk, het dit nou al ‘n instelling geword om by Cité Europe, ‘n groot, moderne winkelsentrum in Calais te stop vir voorraad, maar (veral vir my) ook om tarte au flan te eet – so saam met ‘n koffetjie.
Nadat die innerlike met Franse bederf verkwik is, het ons die pad noorde toe aangedurf – deur België op pad Holland toe.
Oe, daardie verkeerde kant van die pad ryery!
Maar meer daaroor volgende keer.
Waiting at Dover to board the ferrie
…and finally on board!
On the other side of the English Channel … approaching Calais.
Cité Europe … for fresh flans and croissants!
NEXT TIME: ROTTERDAM!